open-index/open-wikipedia-markdown huggingface dataset:
Georg Greve

**Georg Jens Greve** (1884–1973) var en norsk arkitekt kjent for utarbeidelsen av reguleringsplanen etter bybrannen i Bergen i 1916 sammen med Albert Lilienberg. Greve er også den enkeltpersonen med størst innflytelse på utformingen av det moderne Bergen sentrum, som ble oppført i perioden 1920 til 1940. 

## Liv og virke
### Bakgrunn
Georg Greve var sønn av overlærer Jens Ludvig Mathias Greve (1842–1919) og Bernhardine Bratt (1853–1941). Han var bror av Bernhard Greve, og fetter av arkitekten Bredo Greve og tekstilkunstneren Ulrikke Greve.

Greve vokste opp i Bergen, og etter å ha tatt examen artium i 1904 og fullført Krigsskolens første klasse i 1905 dro han til Trondheim, hvor han ble tatt inn på Trondhjems Tekniske Læreanstalt og fullførte eksamen i 1909. 

### Karriere
Etter eksamen arbeidet han hos Egill Reimers og Jens Zetlitz Monrad Kielland i Bergen frem til 1911. Fra 1911 til 1914 ledet han *Stavanger Cementvarefabriks arkitektkontor* i Stavanger. Etter dette dro han til Stockholm, hvor han arbeidet frem til 1916 hos Ragnar Östberg og blant annet deltok i utarbeidelsen av Stockholms stadshus.

Han startet egen praksis i Bergen i 1916, og vant her en andrepremie i konkurransen om byregulering etter brannen samme år. Hans omfattende planer fikk stort gjennomslag, skjønt ikke i alt. Noen av de første bygningene som ble oppført i brannstrøket fikk fasader som følger opp Greves, Lilienbergs og Landmarks retningslinjer, og planen ble stort sett fulgt med hensyn til tomtestørrelser, gesimshøyder og etasjeantall. 

I 1923 ble han kommunearkitekt i Aker, en stilling han hadde frem til 1948. Den 1. januar 1948 ble Aker kommune innlemmet i Oslo kommune, og Greve tiltrådte da som byarkitekt i Oslo. Denne stillingen hadde han frem til 1950. Som kommunearkitekt i Oslo og Aker tegnet Georg Greve en rekke skoler, kirker og andre bygg der han fulgte stilutviklingen, men gjerne beholdt symmetri og forenklede stilelementer fra nybarokken og nyklassisismen.

Etter dette startet Greve egen praksis i hovedstaden, og i 1954 etablerte han kontoret Arkitektene Greve og Grung sammen med Geir Grung.

## Utvalgt virke

* Høybråten kirke (1932)
* Huseby folkeskole (1934)
* Grorud høyere skole (1937)
* Nordstrand skole (1937), utvidelse med tilbygg på tre etasjer.
* Nedre Bekkelaget skole (1938)
* Smestad folkeskole (1938)
* (Øvre) Bekkelaget skole (1938)
* Sinsen folkeskole (1938)
* Røa kirke (1939), fasader av rødt tegl.
* Sørkedalen kirke (1940), interiørendringer.
* Grefsen kirke (1940)
* Voss kirke (1953), restaurering.

## Referanser


## Litteratur
* 

## Eksterne lenker
* SNL.no – Oppføring av Georg Greve hos Store Norske
Arkeologiåret 1885

**Arkeologiåret 1885** er en oversikt over blant annet utgravninger, fødte og avdøde personer med tilknytning til arkeologi i 1885.

## Utforskninger
* Utforskninger fortsetter mange plasser, fra Latin-Amerika til Italia og til Japan.

## Utgravninger
* I Ostia Antica (nær Roma), blir *Quattro Tempietti* (De fire små templene) gravd ut i 1885&ndash;1886 av R. Lanciani (plassen foran blir gravd ut seinere, i årene 1911–1915 av D. Vaglieri og R. Paribeni).
* I utkanten av Roma, Italia, ble ruinene av Dianatempelet i Nemi gravd ut av den britiske ambassadøren John Savile fra Rufford Abbey.
* I Wales, i Ffynnon Beunohulen, Tremeirchion, Denbighshire, blir et hulekompleks utgravd: med enkelte spor av aurignacker og proto-Solutreenflintarbeide pluss fauna fra pleistocen (paleolitikum, eldre steinalder).
* I Japan blir Katsutachi Pit gravd ut i 1885 (Meiji 18) under ledelse av Takuma Dan, en amerikansktrent ingeniør.
* I Susa begynner Marcel-Auguste Dieulafoy og Jane Dieulafoy franske utgravninger.

## Funn

## Publiseringer
* Désiré Charnays beretning om sin utforskning av Mesoamerika, *Les Anciennes Villes du Nouveau Monde*, Paris.
* William Collings Lukis –
** *Prehistoric Stone Monuments of the British Isles: Cornwall* med 40 fargede litografiske plater, med nøyaktige skalategninger utført av W.C. Lukis og W.C. Borlase, utgis av Society of Antiquaries.
** «Report of survey of certain megalithic monuments in Scotland, Cumberland and Westmoreland, executed in summer 1884». *Proceedings of the Society of Antiquaries* s.&nbsp;302–11.
* Oluf Rygh – *Norske Oldsaker* 
* Utgivelsen av *[[American Journal of Archaeology]]* starter.

## Priser
*Oscar Montelius tildeles Kungliga priset

## Fødsler

## Dødsfall

## Bildegalleri

Samuel_Birch_(1813-1885).jpg|Samuel Birch(1813–1885)
Jens Jacob Asmussen Worsaae from Familj-Journalen1885.png|J.J.A. Worsaae(1821–1885)
Uvarov graf archaeologist.jpg|Aleksej Uvarov(1825–1885)
Gustav_seyffarth.jpg|Gustav Seyffarth(1796–1885)
Mikko-Tallgren-1914.jpg|Aarne Michaël Tallgren(1885–1945)


## Referanser
Aleksandr Poskrjobysjev

**Aleksandr Nikolajevitsj Poskrjobysjev** (født 1891, død 1965) var en sovjetisk partifunksjonær. Poskrjobysjev var Stalins mest fremtredende sekretær og sjef for hans personlige sekretariat. Han ledet Sentralkomitéens «Hemmelige avdeling» og «Særlige sektor»", dvs. Kommunistpartiets hemmelige kanselli, som betjente de øverste beslutningstagerne. I kraft av disse nøkkelpostene var Poskrjobysjev en ytterst mektig person i det stalinistiske systemet.

Poskrjobysjev var utdannet sykepleier og ledet bolsjevikmøter på sykestuen. Han ble lagt merke til og «oppdaget» av Stalin på grunn av sin glimrende hukommelse og sin meget samvittighetsfulle arbeidsinnsats. 

Poskrjobysjev var aldri langt unna sin sjef og han ordnet med det meste, både for og på vegne av Stalin. Når det var snakk om å ordne privilegier for de andre magnatene og deres familie, slike som å skaffe en leilighet, var det som oftest Poskrjobysjev som gjorde jobben. Veien til Stalins gunst gikk ofte gjennom Poskrjobysjev.

Poskrjobysjev sviktet aldri sin leder og stod fast ved hans side frem til Stalins død i 1953. Poskrjobysjev ønsket å utdanne seg til lege, men ble overtalt av Stalin til å studere økonomi. Likevel var det denne halvt utlærte sykepleieren som på slutten gav Stalin den eneste legebehandling han fikk.

## Referanser


## Litteratur
* Simon S. Montefiore: *Stalin. Den røde tsarens hoff*, Oslo: Cappelens forlag, 2003
Arkitektene

**arkitektene as** ble opprettet i 1977 under navnet «arkitekt mnal espen eskeland as». 

Blant kontorets tidligere mest kjente prosjekter er ombyggingen av Havnelagerbygningen på Langkaia i Oslo. Siden 1999 har kontoret arbeidet med planlegging og bygging av krematorier. Det arbeides med krematorier over hele landet og i 2006 vant arkitektene as (i samarbeid med Grindaker as Landskapsarkitekter og Dyrvik Arkitekter AS) en nordisk arkitektkonkurranse om et nytt krematorium på Alfaset i Oslo. I 2007 vant arkitektene as en arkitektkonkurranse om utvikling av STKs tidligere industritomt på Økern til ca. m²  kontor- og næringsarealer.

## Ombygging og rehabilitering
*ombygging av STKs tidligere industritomt på Økern til kontorkompleks
*Villa Fett, Drammensveien 102h i Oslo, hovedombygging 
*Stabekk stasjon, gamle Drammensvei 32 på Stabekk
*Nydalen i Oslo, Gjerdrumsvei 4, 10a,10b 10c, 12, 16 og Nydalsveien 30a og 30b
*Grand Hotell i Halden, Jernbanetorget 1 i Halden
*Horngården, Karl Johans gate 18c i Oslo
*Havnelageret, Langkaia 1 i Oslo
*Madserud gård, Madserud allé 34
*Skur 38, Vippetangen i Oslo

### Krematorier
*Alfaset krematorium, nytt frittliggende bygg ferdigstilt juli 2009
*Narvik krematorium, innvendige og utvendige ombyggingsarbeider, satt i drift 2009
*Kongsvinger krematorium, innvendige og utvendige ombyggingsarbeider, satt i drift 2009

## Eksterne lenker
*
Affin transformasjon

En **affin transformasjon** (også kalt **affin avbildning** eller **affin funksjon**) er i matematikk en sammensetning av en lineær transformasjon og en translasjon. Geometrisk utgjør de affine transformasjonene alle operasjoner som opprettholder rette linjer og affine kombinasjoner av punkt. 

Førstegradspolynomen på formen 
:f\,(x) = ax + b 
utgjør et grunnleggende eksempel. Om *b* = 0, har vi spesialtilfellet homoteti, som i sin tur er et spesialtilfelle av lineære transformasjoner. (Det faktum at grafen alltid er en linje gjør altså ikke at vilkårene for lineæaritet oppfylles bortsett fra når *b* = 0.) 

For en vektor *x* i det *n*-dimensjonale euklidske rommet **R**n kan en affin transformasjon *y* uttrykkes på formen

:y(x) = Ax + b

der *A* er *n*&thinsp;&times;&thinsp;*n* -&thinsp;matrisen for en lineær transformasjon og *b* er en translasjonsvektor. Også sammensetningen av to affine transformasjoner er én affin transformasjon, ettersom

:C(Ax+b) + d = (CA)x + (Cb+d)

har samme form.

Gjennom å legge til en virtuell dimensjon kan en affin transformasjon utføres gjennom bare matrisemultiplikasjon. Dette utnyttes ofte i datamaskiner, f.eks. i OpenGL og Postscript. 

## Se også

*Möbiustransformasjon

## Eksterne lenker

* D. Fussell, Affine Transformations, forelesninger i Computer Graphics ved University of Texas, Austin.
Trondenes prosti

**Trondenes prosti** er et tjenestedistrikt i Nord-Hålogaland bispedømme i Den norske kirke. Prosten har sete i Harstad og organiserer 13 kirkesogn i fem kommuner i Sør-Troms. 

## Sogn
*I Gratangen kommune
**Gratangen sogn

*I Harstad kommune
**Harstad sogn
**Kanebogen sogn
**Sandtorg sogn
**Trondenes sogn
**Vågsfjord sogn

*I Ibestad kommune
**Andørja sogn
**Ibestad sogn

*I Kvæfjord kommune
**Kvæfjord sogn

*I Tjeldsund kommune
**Astafjord sogn
**Skånland sogn
**Tjeldsund sogn
**Tovik sogn

## Galleri

Trondenes kirke.jpg|Trondenes kirke
SandtorgKirke.jpg|Sandtorg kirke
Harstad kirke.JPG|Harstad kirke 
Gausvik kirke 01.JPG|Gausvik kirke 
Kvæfjord kirke.jpg|Kvæfjord kirke


## Historikk

Ved kgl.res. av 17. august 1859 ble Senjens Provsti delt i to, ved at Trondenes Provsti ble opprettet med prestegjeldene i Kvæfjord, Trondenæs og Ibestad, mens *Senjens prosti* bibeholdt Berg, Tranø, Lenvik og Maalselven.

## Prestegjeld
* Kvæfjord *(opprettet 1731)*
* Trondenes *([[Katolske kirke i Norge|middelalderen]])*
* Harstad *(prostesete, opprettet 1731)*
* Sandtorg *(opprettet 1957)* 
* Skånland *(opprettet 1957)*
* Ibestad *(opprettet 1731)*
* Gratangen *(opprettet 1999)*
* Salangen *(opprettet 1907, til [[Indre Troms prosti|Indre Troms]] 1999)*
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Referanser


## Eksterne lenker
* Prostiet på kirken.no
Forbrenningstoalett

Et **forbrenningstoalett** er et toalett der avfallsproduktene urin og ekskrementer forbrennes ved høy temperatur til minimal askemengde. Det finnes en rekke forskjellige typer, både drevet med strøm og gass.

## Fordeler og ulemper

### Fordeler
*Bruker ikke vann
*Gir en fin steril aske som trygt kan kastes
*Portabelt, enkel å installere, og enkelt å bruke. Fungerer i kalde omgivelser og fjerntliggende områder
*Relativt luktfri, sammenlignet med vanlig lagring uthus og portable toaletter

### Ulemper
*Krever energi, resulterer i høyere energikostnader for brukere
*Ikke helt forurensningsfri, elektrisk energi etterlater karbonrester i naturen, og gassbruk utgir litt luftforurensninger

## Bruksområder
*I hytter uten innlagte avløpssystemer
*På landsbygda der avløpsanlegg ikke er praktisk, av økonomiske eller geografiske grunner.
*Arbeidssteder, mobile brakker, heisekraner der permanent toalett ikke er tilgjengelig.
*Marine skip som opererer i områder hvor avfallsutslipp er forbudt.
*Områder der vann er mangelvare.
*Områder hvor vannforurensning er et problem.
*Mobile boenheter som bobiler og campingvogner.

## Eksterne lenker
* Lenke til Cinderella forbrenningstoalett
* Lenke til Incinolet forbrenningstoalett
Liste over kriger Norge har deltatt i

**Liste over kriger Norge har deltatt i** omfatter hendelser som i litteraturen omtales som krig fra vikingtidens slutt omkring år 1050 og fremover.

Bokverket *Norges kriger* begynner med Harald Hårfagre og omtaler også Olav den helliges felttog og slaget ved Stamford Bridge (1066).

## Liste

### Merknader
A)Henrik Angell omtaler disse tre som del av samme krig.
B)Jon Skeie omtaler krigen med Sverige og England (1807-1809) som en krig.
C)Omtales også som del av Karl Gustav-krigene (1657-1660).
D)Olsen mfl omtaler dette som Erik av Pommerns kriger som ble innledet med et felttog mot Slesvig i 1410-1411 etterfulgte av fem års våpenhvile.

Grevefeiden var en borgerkrig i Danmark (1533-1536) og resulterte blant annet i Reformasjonen og at Norge ble en provins av Danmark. I november 1531 hadde Christian II angrepet og beleiret Akershus festning i forsøk på å gjenvinne tronen. Frederik I sendt i mars og mai 1532 styrker til unnsetning og det var kamper på fjorden og på land. Christian II ga opp og ble tatt til fange. Olav Engelbrektssons styrke på Steinvikholmen overga seg i mai 1537. Slaget på reden skjedde i 1801, før Danmark-Norge ble involvert i Napoleonskrigene.

Perioden 1130-1240 kalles borgerkrigstiden i Norge. Holmsen setter «borgerkrig» anførsel og foretrekker «innbyrdesstrid».

## Se også
* Liste over svensk-danske kriger
* Liste over norske militære bidrag i utenlandsoperasjoner etter 1945

## Referanser




## Litteratur
* 
* Olsen, P. E., Arstad, K., & Myhr, E. (red.). (2011). *Norges kriger: fra Hafrsfjord til Afghanistan.* Oslo: Vega.
**Den dansk-norske flåten 1510-1814*. Marinemuseet, Horten, 2014.
*
Grete Nordrå

**Grete Kristine Nordrå** (født 22. november 1924 i Asker, død 13. mars 2012 i Bergen) var en norsk skuespiller. Hun hadde en lang karriere som teater- og filmskuespiller og var særlig kjent for rollene som Ellings mor i filmen Mors Elling og som Anna Neshov i fjernsynsserien *[[Berlinerpoplene]]*.

Nordrå debuterte i 1949 som danser ved Edderkoppen teater i Oslo. Hun var deretter danser på Chat Noir.

Hun debuterte som skuespiller i 1952 på Folketeatret i Oslo. Da Folketeatret i 1959 fusjonerte med Det Nye Teater til Oslo Nye Teater, ble Nordrås nye arbeidsplass Oslo Nye Teater. Hun ble værende ved Oslo Nye til 1961. Hun var deretter ansatt ved Trøndelag Teater fra 1961 til 1968. I 1968 ble hun ansatt ved Det norske teatret i Oslo. Hun hadde en rekke roller der, frem til hun i 1974 begynte som skuespiller ved Teatret Vårt i Møre og Romsdal. I 1976 ble hun skuespiller ved Rogaland Teater i Stavanger, og i 1982 begynte hun ved Den Nationale Scene i Bergen. Hun arbeidet ved DNS i Bergen i tyve år. Hun hadde også roller i *[[Spelet om Heilag Olav|Stiklestadspelet]]* og *[[Mostraspelet]]*. 

I 1955 fikk Nordrå sin første rolle i en spillefilm, *[[Trost i taklampa]]*. Senere medvirket hun i en rekke filmer og også i produksjoner for fjernsyn, blant annet *[[Ni liv (film)|Ni liv]]*, *[[Douglas (film)|Douglas]]*, *[[Hustruer]]*, *[[Medmenneske (TV-serie)|Medmenneske]]*, *[[Lars i porten]]*, *[[Bornholms stemme]]*, *[[Mors Elling]]* og ''Berlinerpoplene''.

Kongen utnevnte i 2003 Nordrå til ridder av 1. klasse av St. Olavs Orden «for hennes innsats for norsk scenekunst».

## Referanser


## Eksterne lenker
*
Finn Wischmann

**Finn Wischmann** (født 28. oktober 1918, død 8. mai 2011) var en norsk botaniker.

Wischmann var utdannet cand. mag. og var tilknyttet Botanisk museum og Naturhistorisk museum ved Universitetet i Oslo i hele sitt yrkesliv. Han var forfatter av *Norsk fargeflora*, som i 1998 kom i sin femte utgave, og var redaksjonsmedlem i tidsskriftet *[[Blyttia]]*, utgitt av Norsk Botanisk Forening. 

Han ble i november 2003 utnevnt til ridder av 1. klasse av St. Olavs Orden «for sitt arbeid for norsk botanikk». Wischmann var også æresmedlem av Norsk Botanisk Forening. 

## Bibliografi
* *Ville planter i Norge*, hovedredaktør: Finn Wischmann, Oslo: Det Beste, 1986
* F. A. Novak: *Tanums store blomsterbok og botaniske billedleksikon*, norsk utgave ved Finn Wischmann, Oslo: Tanum, 1967
* *Norsk fargeflora*, tegninger ved Bjørn Ursing og Bjørn Gidstam, 1. utgave, Oslo: Mortensen, 1966

## Referanser
Enhetskule

**Enhetskule** (noen ganger også kalt **enhetssfære**) er i matematikk en mengde av punkter som befinner seg i en avstand på 1 fra et bestemt midtpunkt (ofte origo). På innsiden av enhetskulen finnes mengden av punkter som har en avstand til origo mindre enn 1. Enhetskulen kan ses på som en generalisering av enhetssirkelen til flere dimensjoner.

Alle kuler kan transformeres til enhetskulen gjennom translasjon og skalering (eng: *scaling*).

## Euklidske rom
I f.eks.  \mathbb{R}^n  (for  n = 3  fås en vanlig tredimensjonal kule) kan enhetskulen beskrives med ligningen (enhetskulen består av alle punkter som oppfyller ligningen):

: x_1^2 + x_2^2 + ... + x_n^2 = 1

Og den åpne mengden av punkter med en avstand til origo mindre enn 1 kan skrives slik:

: x_1^2 + x_2^2 + ... + x_n^2 \leq 1

Den åpne mengden av punkter med en avstand til origo mindre enn 1 kan skrives slik:

: x_1^2 + x_2^2 + ... + x_n^2 

## Normerte vektorrom
Mer vanlig, om man befinner seg i et vektorrom  V  med en norm kalt  \| \cdot \|, beskrives enhetskulen:

: \{x \in V: \|x\| = 1\}

Selve formen av enhetskulen beror på normen (den vanlige euklidske normen gir den kulen som beskrives i avsnittet overfor).

## Se også
*Enhetssirkel
*Kule
Einar Brendeng

**Einar Brendeng** (1924–2024) var en norsk professor emeritus fra Norges teknisk-naturvitenskapelige universitet. Han var vitenskapelig rådgiver ved SINTEF Energiforskning.  

Brendeng begynte i 1952 ved Institutt for kjøleteknikk ved Norges tekniske høgskole, der han i 1984 ble utnevnt til professor i kuldeteknikk. Han var særlig kjent for sin innsats for utvikling av teknologi til konservering av matvarer ved kjøling og frysing og for sine bidrag til utvikling av teknologi for nedkjøling av naturgass til flytende form.

Kongen utnevnte i 2003 Brendeng til ridder av 1. klasse av St. Olavs Orden «for hans forskningsinnsats innen LNG-teknologien.»

## Referanser
Aspö

**Aspö** (finsk: *Haapasaari*) er en tidligere kommune i landskapet Kymmenedalen i Finland. Aspö var en øykommune i skjærgården utenfor Fredrikshamn og Kotka. Kommunen var finskspråklig. Aspö hadde 77 innbyggere i 1973.

Kommunen ble slått sammen med byen Kotka 1. januar 1974.

## Referanser
Siad Barre

**Mohammed Siad Barre** (1919–1995) var Somalias militærdiktator og president fra 1969 til 1991. I denne perioden kalte han seg selv *Jaalle Siyaad*, Kamerat Siyaad. På 1970-tallet førte han landet inn i en krig mot Etiopia for å erobre den for det meste somaliske Ogaden-regionen i Etiopia.

## Bakgrunn
Da Somalia ble uavhengig i 1960, ble landet sett på som en modell for et landlig demokrati i Afrika av Vesten, men konfliktene i Somalia ble flere og flere. Regjeringen klarte ikke å ordne opp, og til slutt kollapset den. 

I 1969 var det et maktvakuum i Somalia da landets andre president Abdirashid Ali Shermarke ble drept. Noen militære offiserer gjennomførte et statskupp den 21. oktober 1969 (dagen etter president Shermarkes begravelse) og overtok presidentkontoret. Siad Barre ble innsatt som president. De nye lederne arresterte flere av medlemmene av den tidligere regjeringen og forbød alle politiske partier. Nasjonalforsamlingen ble avskaffet og grunnloven opphevet. Landet ble omdøpt til «Den somaliske demokratiske republikk», og majoren i statskuppet ble talsmann og leder av den nye revolusjonære regjeringen.

Barres to første visepresidenter Jama Korshel og Mahammad Ainanche, ble begge arrestert av sikkerhetsstyrkene og fengslet i 1970 og 1971 for å forsøke å styrte regimet hans. Barre prøvde å innføre en form for vitenskapelig sosialisme som var basert på Koranen og Karl Marx, blandet med en tung innflytelse av somaliske nasjonalisme.

Den Barre-ledede militærjuntaen sa de ville tilpasse den vitenskapelige sosialismen så den kunne passe til befolkningens behov i Somalia. Juntaen brukte for det meste metoder som tidligere hadde blitt prøvd ut i Kina. Med frivillig arbeid høstet og plantet de matvekster, og bygde flere veier og sykehus. Nesten all industri, bankene og bedriftene i Somalia ble nasjonalisert. I løpet av de første fem årene til Barres regjering satte de opp flere samarbeidende gårder og fabrikker for masseproduksjon, blant annet møller, sukkerrør, prosesseringsanlegg og slakterier. Et nytt somalisk språk ble innført. Metoden de brukte til å spre det nye språket, var å stenge nesten alle de videregående skolene i 1974, og rundt  studenter fra fjorten til seksten år ble sendt ut på landsbygda for å utdanne de av sine slektninger som var nomader og kunne bringe språket videre mens de flyttet rundt med buskapen sin.

Etter at han forlot Mogadishu i januar 1991, oppholdt Barre seg midlertidig i den sørvestlige Gedo-regionen i Somalia, som var maktgrunnlaget for den Marehan-klanen som han var en del av. Derfra startet han en militær kampanje for å komme tilbake til makten. Han forsøkte to ganger å ta tilbake makten i Mogadishu, men i mai 1991 ble han overveldet av hæren til general Muhammed Farrah Aidid og tvunget til å flytte i eksil. 

Barre først flyttet til Nairobi i Kenya, men opposisjonsgrupper der protesterte på hans ankomst. Som svar på presset og fiendtlighetene, flyttet han to uker senere til Nigeria. Barre døde 2. januar 1995 i Lagos av hjerteinfarkt. Hans levninger ble gravlagt i Garbahaarreey-distriktet i Gedo-regionen i Somalia.

## Fotnoter


## Referanser


## Eksterne lenker
*
Happy New Year (sang)

**«Happy New Year»** er en sang skrevet av Benny Andersson og Björn Ulvaeus i 1977. 

ABBA spilte inn sangen til albumet Super Trouper (1980). Den ble også utgitt som en singel.

A-Teens ga ut en cover av låten i 1999.
Revolax

**Revolax** (finsk: *Revonlahti*) er en tidligere kommune i landskapet Norra Österbotten i Finland. Kommunen var enspråklig finsk. Revolax hadde 988 innbyggere i 1970.

Den 1. januar 1973 ble kommunene Paavola og Revolax slått sammen til den nye kommunen Ruukki, som den 1. januar 2007 ble innlemmet i Siikajoki.

## Referanser
Erik Mollatt

**Erik James Momme Mollatt** (født 3. april 1941) er en norsk forretningsmann.

Mollatt var fra 1983 til 2002 konsernsjef i Petersongruppen, M. Peterson & Søn A/S, en tradisjonsrik familiebedrift i papirbransjen. Han solgte seg ut av selskapet i 2006. Mollatt er også kjent for sitt arbeid for å restaurere Konvensjonsgården i Moss.

Kongen utnevnte i 2003 Mollatt til ridder av 1. klasse av St. Olavs Orden.

## Referanser
Montgomery Wilson

**Montgomery «Bud» Wilson** (født 20. august 1909 i Toronto, død 15. november 1964) var en canadiske kunstløper som deltok i de olympiske vinterleker 1932 i Lake Placid og 1936 i Garmisch-Partenkirchen.

Wilson vant en olympisk bronsemedalje i kunstløp under Vinter-OL 1932 i Lake Placid. Han kom på tredjeplass i singlekonkurransen for menn, bak Karl Schäfer fra Østerrike og svenske Gillis Grafström. En uke senere, under VM i kunstløp 1932 i Montréal, kom han på andreplass bak Karl Schäfer.

Fire år senere, under Vinter-OL 1936 i Garmisch-Partenkirchen, ble han nummer fire og under VM i Paris kom han på femteplass.

## OL- og VM-medaljer
* OL-1932  Lake Placid -  Bronse i kunstløp, single menn
* VM-1932  Montréal -  Sølv i kunstløp, single menn

## Eksterne lenker
*
Den sorte armé

**Den sorte armé** betegner flere anarkistiske fraksjoner under den russiske borgerkrigen. 

## De sorte vaktene
De sorte vaktene (russisk: Чёрная Гвардия; *Tsjernaja Gvardija*) var væpnede arbeidergrupper etter den første og før den tredje russiske revolusjonen. Disse var anarkistenes viktigste væpnede gruppe. Gruppa ble først oppretta høsten 1917 av Maria Nikiforova i Ukraina, og senere i januar 1918 i Moskva. Da den tredje revolusjonen, opprør mot bolsjevikene, brøt ut, besto gruppa av rundt 1000 mann, og var ledet av Lev Tsjernji. De sorte vaktene ble grunnlaget for opprettelsen av den ukrainske revolusjonære opprørshæren. 

## Den ukrainske revolusjonære opprørshæren
Ukrainas revolusjonære opprørshær (ru: Революционная Повстанческая Армия Украины; *Revoljutsionnaja Povstantsjeskaja Armija Ukrainy*), også kjent som Makhnovtsjina (ukrainsk: Махновський рух; *Makhnovskij rukh*) og den sorte armé, var en anarkistisk hær under den russiske borgerkrigen som for det meste besto av bønder fra Ukraina og Krim. Den ble ledet av den berømte anarkisten Nestor Makhno. Den sorte armé var aktiv fra 1918 til 1921, og i desember 1919 besto den av 103&nbsp;000 mann. Ellers besto hæren av mellom 15&nbsp;000 og 110&nbsp;000 mann under borgerkrigen. Området den mankhovistene kontrollerte ble kjent som Friterritoriet, Anarkist-Ukraina eller Makhnovtsjina. I perioder var den sorte armé alliert med de russiske og ukrainske bolsjevikene, og kjempet mot den hvite armé. Til slutt ble den sorte armé nedkjempet av bolsjevikene i 1921, mens Makhno flyktet til Romania.

## Kommandanter for Makhnovtsjina
*Nestor 'Batko' Makhno (anarko-kommunist)
*Simon Karetnik (anarko-kommunkst)
*Martsjenko (anarko-kommunist)
*Grigorij Vasiljevskij
*Boris Veretelnikov (sosialrevolusjonær; anarko-kommunist)
*Peter Gavrilenko (anarko-kommunist)
*Vasilij Kurilenko 
*Viktor Belasj (anarkist)
*Kalašnikov (anarkist)
*Mikhalev-Pavlenko
*Fedir Shchus 
*Ivan Lepetsjenko (anarkist)
*Aleksandr Lepetsjenko (anarkist)
*Dmitry Ivanovitsj Popov (sosialrevolusjonær)
*Lev Zadov
Chow mein

**Chow mein** er en nudelrett innen det kinesisk-amerikanske kjøkken i USA. Derfra har retten spredt seg til mange andre land, blant annet tilbake til Hongkong. 

Retten stammer fra Kina, og lignende retter er kjent for eksempel under samlebetegnelsen *chao mian* i det kinesiske kjøkken. 

Det var de første grupper av kinesere som kom til USAs vestkyst, folk fra Taishan i den sørkinesiske provinsen Guangdong, som bragte med seg og utviklet retten der. Man kan spore en matrett ved navn *chāu-mèing* tilbake til 1903 der til lands. 

## Litteratur
* Alan Davidson: *The Oxford Companion to Food*, 2. opplag, New York 2006, Artikkelen *Chow mein*

## Eksterne lenker
*
Sherwin Badger

**Sherwin Campbell Badger** (født 29. august 1901 i Boston, død 8. april 1972) var en amerikansk kunstløper som deltok i de olympiske vinterleker 1928 i St. Moritz og 1932 i Lake Placid.

Badger vant en olympisk sølvmedalje i kunstløp i Vinter-OL 1932 i Lake Placid. Sammen med Beatrix Loughran kom han på andreplass i parløp, bak det franske paret Andrée og Pierre Brunet.

## OL-medaljer
* 1932  Lake Placid -  Sølv i kunstløp, parløp sammen med Beatrix Loughran

## VM-medaljer
* 1930  New York -  Bronse i kunstløp, parløp sammen med Beatrix Loughran
* 1932  Montréal -  Bronse i kunstløp, parløp sammen med Beatrix Loughran

## Eksterne lenker
*
HTC Apache

**HTC Apache** er en Windows Mobile-basert mobiltelefon (smartphone) som ble produsert av HTC. Den ble lansert i oktober 2005.

Den er også solgt som Sprint PPC-6700 og Verizon Wireless XV6700, og ble erstattet av HTC Titan (HTC Mogul) i 2007.

## Spesifikasjoner
*Input: touchskjerm, uttrekkbart QWERTY-tastatur
*Skjermoppløsning: 240 x 320
*Skjermstørrelse: 2,88 tommer
*Kamera: 1,3 megapiksler
*416&nbsp;MHz prosessor
*Batteri: 1.350 mAh
*Standby: 200 timer
*Taletid: 4,7 timer
*RAM: 64 MB
*ROM: 128 MB
*miniSD og MMC minnekort (maks 2 GB)
*Operativsystem: Windows Mobile 5
*GPRS
*Infrarød port, Bluetooth
*Wifi: Ja
*Størrelse: 108&nbsp;mm (h), 58&nbsp;mm (b) 25&nbsp;mm (d)
*Vekt: 150 g med batteri

## Eksterne lenker
* PDAdb.net - ''Detailed Technical Specifications of Verizon XV6700 (HTC Apache)''
Jack L. Lindo Ruby

**Jack L. Lindo Ruby** (født Lawrence Lindo) var en kjent jamaicansk reggaeproduser som var på sitt store i 1970-årene. 
Ruby  jobbet med kjente reggaeartister som Burning Spear, The Heptones, The Gaylads, Big Youth, Justin Hinds og mange flere. Et av hans mest kjente verk er albumet *Marcus Garvey* av Burning Spear. Han er også med i reggaefilmen *[[Rockers]]* fra 1978.

## Eksterne lenker
*
Politiskolen (filmserie)

***Politiskolen*** (originaltittel: *Police Academy*) er en amerikansk filmserie.

## Filmer
**[[Politiskolen (film)|Politiskolen]]* (1984)
**[[Politiskolen 2 – Deres første oppdrag]]* (1985)
**[[Politiskolen 3]]* (1986)
**[[Politiskolen 4]]* (1987)
**[[Politiskolen 5]]* (1988)
**[[Politiskolen 6]]* (1989)
**[[Politiskolen 7]]* (1994)

## Tv-serier
**[[Politiskolen (TV-serie)|Police Academy: The Animated Series]]* (1988–1989)
**[[Police Academy: The Series]]* (1997)

## Karakterer
*Carey Mahoney (1, 2, 3, 4, animasjonsserie)
*Larvell Jones (1, 2, 3, 4, 5, 6, 7, animasjonsserie) 
*Moses Hightower (1, 2, 3, 4, 5, 6, animasjonsserie)
*Zed (2, 3, 4, animasjonsserie)
*Carl Sweetchuck (2, 3, 4, animasjonsserie)
*Thomas 'House' Conklin (4, 5, animasjonsserie)
*Eugene Tackleberry (1, 2, 3, 4, 5, 6, 7, animasjonsserie)
*Debbie Callahan (1, 3, 4, 5, 6, 7, animasjonsserie)
*Laverne Hooks (1, 2, 3, 4, 5, 6, animasjonsserie)
*Captain Thaddeus Harris (1, 4, 5, 6, 7, animasjonsserie)
*Proctor (2, 3, 4, 5, 6, animasjonsserie)
*Cmmndt. Eric Lassard (1, 2, 3, 4, 5, 6, 7, animasjonsserie)
*Nick Lassard (5, 6)
*Professor (animasjonsserie)
Maribel Vinson

**Maribel Yerxa Vinson-Owen** (født 12. oktober 1911, død 15. februar 1961) var en amerikansk kunstløper som deltok i de olympiske vinterleker 1928 i St. Moritz, 1932 i Lake Placid og 1936 i Garmisch-Partenkirchen.

Vinson vant en olympisk bronsemedalje i kunstløp under Vinter-OL 1932 i Lake Placid. Hun kom på tredjeplass i single for damer, bak Sonja Henie fra Norge og østerrikske Fritzi Burger.

## OL-medaljer
* 1932  Lake Placid -  Bronse i kunstløp, single damer

## VM-medaljer
* VM 1928  London -  Sølv i kunstløp, single damer
* VM 1930  New York -  Bronse i kunstløp, single damer

## Referanser


## Eksterne lenker
*
Gamlarætt

**Gamlarætt** er en fergekai rett nord for Kirkjubøur på Streymoy på Færøyene.

Gamlarætt ble åpnet for fergetrafikk mellom Streymoy, Sandoy og Hestur i 1992. Det nye trekantsambandet avløste to fergesamband via Tórshavn.

Før jul i 2023 åpnet Sandoyartunnilin mellom Gamlarætt og Sandoy.

Fergesambandet mellom Gamlarætt og Hestur, og tidligere også Sandoy, betjenes av MF «Teistin». Fergen kan ta 288 passasjerer, 33 personbiler eller 12 personbiler og 2 vogntog på en overfart. Fergetrafikken drives av det offentlige selskapet Strandfaraskip Landsins.

Kaianlegget brukes også av småbåter, fiskefartøyer og servicefartøyer for havbruket.

## Referanser


## Eksterne lenker
* Strandfaraskip Landsins
Jakob Kjersem

**Jakob Kjersem** (født 2. august 1925 i Vestnes, død 11. juni 2009 samme sted) var en norsk langdistanseløper fra Tresfjord som representerte Tresfjord IL og Hjelvik IL.

Han tok i alt sju norske mesterskap i terrengløp, landeveisløp og skogsløp. Han deltok på 10&nbsp;000 meter i OL i London i 1948 og på maraton i OL i Helsingfors i 1952, og fikk totalt 37 landskamper for Norge i friidrett. Jakob Kjersem stiftet Den norske maratonklubb (nå KONDIS). Som yrkesaktiv livnærte han seg blant annet som journalist, bonde og tømmerhogger.

Kjersem vant 7 NM-gull og 19 NM-medaljer på 5000 meter, 10 000 meter, landeveisløp, terrengløp og skogsløp i perioden 1948–1962.

## NM-medaljer

## Referanser




## Eksterne lenker
* 
* Jakob Kjersem hos Store norske leksikon
Carpe Tenebrum

**Carpe Tenebrum** er et norsk black metal-prosjekt skapt av Jamie Stinson. Prosjektet har ligget stille siden utgivelsen av det tredje studioalbumet i 2002.

## Medlemmer
* Jamie Stinson &ndash; Gitar, Bassgitar, klaviatur, trommemaskin, vokalist.
* Stian Arnesen &ndash; Vokalist.

## Diskografi
* *[[Majestic Nothingness]]* (Studioalbum, 1997)
* *[[Mirrored Hate Painting]]* (Studioalbum, 1999)
* *[[Dreaded Chaotic Reign]]* (Studioalbum, 2002)

## Eksterne lenker
* 
*
B71 Sandoy

**Sandoyar Ítróttarfelag**, eller **Bóltfelagið 1971** (**B71 Sandoy**), er en fotballklubb på Færøyene. Klubben har hjemmebane på Sandur på Sandoy, og blir derfor tidvis feilaktig omtalt som **B71 Sandur** selv om klubben er ment å representere alle bygdene på Sandoy. Klubben er i dag kun involvert i fotball, som mest skyldes på manglende penger og andre nødvendige fasiliteter. Klubben ble stiftet 1. januar 1970, men begynte ikke å spille aktivt før året etter. B71 Sandoy ble færøyske seriemestre i 1989, og har på nytt kvalifisert seg for å spille i toppdivisjonen for 2010-sesongen, etter å ha spilt i den nest øverste divisjonen i 2009-sesongen.

## Historie
### Bakgrunn

### Tidlige år (1972–1985)

### Seriemestre (1986–1989)

### Nedrykkssjokket (1990)

### Cupvinnere (1993–1994)

### Opp- og nedrykk (1996–2006)

#### Kvinnefotball

### Sterkere tilbake (2007–i dag)

## Drakt og logo

## UEFA-kamper

## Meritter
***Færøysk toppliga**
**1.-plass: 1989
**3.-plass: 1994
***Færøysk 1. divisjon**
**1.-plass: 1988, 1991, 1998, 2006 
**2.-plass: 2002, 2004, 2005, 2009
***Færøysk 2. divisjon**
**1.-plass: 1986
***Løgmanssteypið**
**1.-plass: 1993
**2.-plass: 1989, 1994
***FSF-steypið**
**1.-plass: 2004
**2.-plass: 2005

## Trenere

## Referanser


## Eksterne lenker
* B71 Sandoy hos Fótbóltssamband Føroya
* B71 Sandoy på *worldfootball.net*
* B71 Sandoy på *vflnet.com*
Majestic Nothingness

***Majestic Nothingness*** er debutalbumet til black metal-prosjektet Carpe Tenebrum.

## Sporliste
# «Temptress Luna» (6:58)
# «Requiem Spell» (4:36)
# «Velvet Claws» (5:15)
# «Drain the Labyrinth» (7:22)
# «Perpetual Dancer» (4:52)
# «Sullen Becometh» (7:22)
# «Blood Dance» (7:03) 

## Artister
* Jamie Stinson &ndash; Gitar, Bassgitar, klaviatur
* Stian Arnesen &ndash; Vokalist

## Eksterne lenker
Vittisbofjärd kommune

**Vittisbofjärd** (finsk: *Ahlainen*) er en tidligere kommune i landskapet Satakunta i Finland. Kommunen hadde  innbyggere i 1970.

Vittisbofjärd var en finskspråklig kommune. Stedsnavn i den ytre del av kommunen (*Sandö* og *Fiskö*) antyder innslag av svenskspråklig bosetning, men befolkningen har vært overveiende finsktalende siden før 1880.

Vittisbofjärd kommune ble slått sammen med byen Björneborg i 1972.

## Referanser




## Eksterne lenker
* ''Uppslagsverket Finland'', Vittisbofjärd
Mirrored Hate Painting

***Mirrored Hate Painting*** er det andre studioalbumet fra black metal-prosjektet Carpe Tenebrum.

## Sporliste
# «The Abyss's Mystic Haze» (6:07) 
# «Lured Like You Thought» (6:16)  
# «The Painting» (5:05) 
# «Mirrored in Scarry Skies» (5:24) 
# «And Forever» (5:50) 
# «Ludus» (5:42) 
# «Void Dress» (2:45) 
# «Dreaded Chaotic Reign» (2:47) 

## Artister
* Jamie Stinson &ndash; Gitar, Bassgitar, klaviatur, vokalist
* Stian Arnesen &ndash; Vokalist
### Andre
* Ariadne A. Done &ndash; låtskriver
* Tommy Tägtgren &ndash; Mixing 

## Eksterne lenker
Dreaded Chaotic Reign

***Dreaded Chaotic Reign*** er det tredje studioalbumet fra black metal-prosjektet Carpe Tenebrum.

## Sporliste
# «Abiding Our Time» (6:56) 
# «To See Your Name» (4:38)
# «The Telling» (5:43) 
# «Aetherial Benefaction» (2:16)  
# «What of This Place» (6:33) 
# «Hope Is Near» (4:12) 
# «Sense of Face» (5:03) 
# «Conscious Hide!» (5:42) 
# «Nothingness» (5:04) 

## Artister
* Jamie Stinson &ndash; Gitar, Bassgitar, klaviatur, vokalist

## Kilder
*
Tavlekritt

**Tavlekritt** eller **skolekritt** er et materiale som brukes til å skrive på ru underlag, fortrinnsvis skoletavler. Krittstykkene etterlater små partikler som fester seg løst til tavlen og lett kan vaskes av igjen. Tavlekritt er som regel avlange med kvadratisk eller rundt tverrsnitt. Til tross for navnet blir ikke tavlekritt nødvendigvis produsert av kritt (kalsiumkarbonat). Oftest består det i stedet av mineralet gips (kalsiumsulfat).

I de senere år er den tradisjonelle krittavlen i stor grad blitt erstattet av en tusjtavle (whiteboard), hvor det kan skrives med spesielle tusjpenner, som etterlater et stoff som lett lar seg tørke vekk.

## Fargekritt

Ved tilsetning av fargestoffer kan også kulørt tavlekritt, eller *fargekritt*, produseres. Læreren kan dermed illustrere sentrale poenger ved å skrive eller streke under med farger. Navnet fargekritt blir også brukt hverdagslig om fargestifter generelt, selv om det da gjerne dreier seg om andre bestanddeler i stiftene og arbeidene blir utført på papir. Contè-stiften, som er en hard voksfargestift som i klassisk utgave var i murstensrødt, senere fulgt opp med svart og hvitt og etterhvert andre farger, kalles Contékritt også i kunstnerkretser.

En «finere» form for fargekritt er pastellkrittet, som brukes av kunstnere, vanligvis på papir.

De litt billigere stiftene er også i bruk av fortauskunstnere. Verkene deres lages på fortauet eller større asfalterte flater og varer til regn eller renholdsaktiviteter fjerner dem. Fenomenet er mest kjent fra storbyer med færre nedbørsdager enn i Norge.

## Annen bruk

I barnas lek ute ble det behov for streker til «paradis» og andre spill med banemerking, oftest dekket med å streke i sand, eller, da asfalt ble mere vanlig, ved opptegning med en bit av en teglstein eller knust blomsterpotte som da gjorde tjeneste som rødkritt. Slik tegl var ikke egnet til bruk på skoletavler, siden en måtte trykke ganske hardt mot underlaget for å få satt av en strek.

## Referanser
Ilse Pausin

**Ilse Pausin-Ulrich** (født **Pausin** 7. februar 1919, død 6. august 1999) var en østerriksk kunstløper som deltok i de olympiske leker 1936 i Garmisch-Partenkirchen.

Pausin vant en olympisk sølvmedalje i kunstløp under vinter-OL 1936 i Garmisch-Partenkirchen. Sammen med sin bror Erik Pausin kom hun på andreplass i parløp bak det tyske paret Maxi Herber og Ernst Baier.

Søskene Pausin vant fem strake VM-sølvmedaljer i parløp 1935&ndash;1939.

## OL-medaljer
* 1936  Garmisch-Partenkirchen -  Sølv i kunstløp, parløp 
 
## VM-medaljer
* 1935  Budapest -  Sølv i kunstløp, parløp
* 1936  Paris -  Sølv i kunstløp, parløp
* 1937  London -  Sølv i kunstløp, parløp
* 1938  Berlin -  Sølv i kunstløp, parløp
* 1939  Budapest -  Sølv i kunstløp, parløp

## Eksterne lenker
*
Arkeologiåret 1882

**Arkeologiåret 1882** er en oversikt over blant annet utgravninger, fødte og avdøde personer med tilknytning til arkeologi i 1882.
__NOTOC__
## Utforskninger
* Ekspedisjoner ledet av Alfred Maudslay og Désiré Charnay kommer uavhengig av hverandre til Mayafunnsted i Yaxchilan.
* Eduard Paulus identifiserer viktigheten av funnet av Heuneburg.

## Utgravninger
* Carl Humann arbeider i Smyrna (sammen med Alfred von Domaszewski) på vegne av Det prøyssiske vitenskapsakademiet og i Sam'al for Deutsche Morgenländische Gesellschaft.

## Publiseringer
* Robert Munro – *Ancient Scottish Lake Dwellings or Crannogs*
* Oluf Rygh – *Gamle bygdeborge i Norge*

## Funn
*Vače situla (rikt utsmykket bronsevase fra det 5. århundre f.Kr. i Slovenia)

## Andre hendelser
* Egypt Exploration Society blir dannet i Storbritannia av Amelia Edwards og Reginald Stuart Poole.
* Augustus Pitt Rivers blir utnevnt til Storbritannias første inspektør for oldtidsmonumenter.

## Fødsler
* 9. juli – Sakari Pälsi, finsk forfatter, etnolog og arkeolog (død 1965) 
* 12. august – Thomas Eric Peet, engelsk egyptolog (død 1934)
* 14. august – Gisela Richter, engelsk arkeolog og kunsthistoriker (død 1972)
* 10. november – August Frickenhaus, tysk arkeolog (død 1925)
* 11. november – Gustav VI Adolf av Sverige, svensk konge og arkeolog (død 1973)
* 17. desember – Edward R. Ayrton, engelsk arkeolog (død 1914)

## Dødsfall

* 14. januar – Adrien Prévost de Longpérier, fransk arkeolog (født 1816)
* 15. januar – Niels Frederik Bernhard Sehested, dansk godseier og arkeolog (født 1813)
* 17. mai – François Chabas, fransk egyptolog (født 1817)
* 8. desember – Karl Friedrich Lucian Samwer, tysk jurist, politiker og numismatiker (født 1819)


Fil:Portrett_av_professor_Christopher_Andreas_Holmboe_(1796-1882).jpg|Christopher Andreas Holmboe(1796–1882)
Fil:Jules_Quicherat.JPG|Jules Etienne Joseph Quicherat(1814–1882)
Fil:Edward Russell Ayrton.jpg|Edward R. Ayrton(1882–1914)


## Referanser
Arkeologiåret 1881

**Arkeologiåret 1881** er en oversikt over blant annet utgravninger, fødte og avdøde personer med tilknytning til arkeologi i 1881.

## Utforskninger
* Alfred Maudslay begynner sin grundige undersøkelse av Quiriguá.

## Utgravninger
* Timgad, Algerie, blir utgravd.

## Funn
* Mars – Augustus Pitt Rivers finner flint fra paleolitikum i fyllmasser i Nilen nær Teben.

## Publiseringer
**The Ancient Bronze Implements, Weapons and Ornaments of Great Britain and Ireland* av John Evans
**Jernalderens begyndelse i Nord-Europa* (doktoravhandling) av Ingvald Martin Undset
**Nordens forhistorie* av Jens Jacob Worsaae

## Andre hendelser
* 22. februar – «Kleopatras nål» blir reist i Central Park, New York.

## Fødsler

* 15. mars – Henri de Genouillac, fransk katolsk prest, epigrafiker og arkeolog med assyriologi som spesialfelt (død 1940)
* 19. desember – Hetty Goldman, arkeolog fra USA (død 1972)
* Arthur Upham Pope, amerikansk arkeolog, kunsthistoriker, iranist og iranofil (død 1969).
* André Godard, fransk arkeolog og arkitekt (død 1965)

## Dødsfall

* 13. februar – Jules de Bertou, fransk oppdagelsesreisende, topograf, arkeolog og orientalist (født 1809)
* 21. desember – Edouard Dulaurier, fransk orientalist og egyptolog (født 1807)

## Referanser
Fort Cavazos

**Fort Cavazos**, tidligere *Fort Hood*, er en stor militærbase for U.S. Army i Texas i USA. Den ligger utenfor byen Killeen, omtrent halvveis mellom de større byene Waco og Austin som begge ligger ca. 100 km unna. 

Mesteparten av basen er i Bell County, men mindre deler er i nabofylket Coryell County.

Sammen med Fort Liberty er Fort Cavazos den amerikanske hærens største base. I alt rundt 40&nbsp;000&nbsp;soldater har tilknytning til basen (2009). Før Sovjetunionens sammenbrudd var Fort Hood den største militærbasen i den vestlige verden. 

Fort Cavazos er den eneste amerikanske basen som er hjem til to panserdivisjoner, 1. kavaleridivisjon og 4. infanteridivisjon. Den er også base for III korps.

## Se også
* Skyteepisoden ved Fort Hood

## Eksterne lenker
* 
* Fort Cavazos –  globalsecurity.org 
* 41st Fires Brigade in Iraq 
* ''Cavazos Sentinel'' ''Authorized Newspaper'' 
* ''Killeen Daily Herald'' ''Greater Killeen Newspaper'' 
* ''MilitaryAvenue'' ''Relocation Information and Fort Cavazos Q&A''  
* III Corps and Fort Cavazos Telephone Numbers (PDF)
Rødkritt

**Rødkritt** er kritt bestående av en rødbrun farge som er et vanlig tegnemedium, tidvis sammen med kullstift. Å tegne med rødkritt har vært populært siden 1500-tallet og renessansen. Flere bevarte tegninger og studier laget av Leonardo da Vinci er i rødkritt, og har beholdt fargen så godt som uendret. Samme type fargepigmenter har blitt brukt allerede fra paleolittisk tid, og er bevart i form av hulemalerier mange steder i verden.

På engelsk kalles rødkritt enten *red chalk* eller *sanguine*. Sistnevnte kommer fra fransk via italienske *sanguigna*. 

## Teknikk
Rødkritt er naturlig og hensiktsmessig for skisser, akttegning og landskapsskisser. Det er egnet for å gjengi modellering, volum og form, og dessuten menneskelig hud. I form av blyanter kan rødkritt benyttes tilsvarende som trekull og pastell. Som med pastell er gjerne et porøst papir velegnet.

## Produksjon
Framstilling av rødkritt er fortsatt den samme. Råstoffet er oker i leire, som finmales og tørkes til pulverform. Bindemiddelet i stiften kan enten være på vannløst gelatinbasis (tørrkritt) – eller lages som contèkritt på hard voksbasis. Contèkrittet trenger ingen fiksering, men også streker en ikke ville hatt med blir sittende i papiret, mens tørrkrittet lar seg dempe med knettgummi i likhet med streker med tegnekull.

Til tross for navnet finnes rødkritt i en familie av ulike rødtoner, men også andre fargepigmenter som oransje, brunt, og beige (gråbrunt).

## Kilder
* Ray Smith: *Kunstnerens håndbok*. ISBN 82 512 0308 2

## Eksterne lenker
*
Samsung Galaxy Spica

**Samsung i5700**, også kalt *Galaxy Lite* eller *Galaxy Spica* er en mobiltelefon utviklet av Samsung. Den er Samsungs andre Android-telefon, og ble lansert i november 2009. 

## Spesifikasjoner
*Utforming:  Klassisk
*Dimensjoner: Høyde: 11,5 cm, bredde: 5,7 cm, tykkelse: 1,32 cm, vekt: 136 gram  
*Skjermtype: AMOLED, kapasitiv touchskjerm
*Prosessor: 800 MHz
*Bredde: 320 punkter
*Høyde: 480 punkter
*Antall farger: 16,7 millioner 
*Skjermstørrelse: 3,2 tommer
*Smarttelefon: Ja
*Java: Nei
*MP3 spiller: Ja
*Radio: Nei
*GPS: Ja (innebygget)
*3G: Ja
*Super-3G: Ja
*Videotelefoni: ?
*WI-FI: Ja
*EDGE: Ja
*Internminne: 200 MB
*Minnekortstøtte: Ja, microSD (TransFlash), maks 32 GB
*Batteri: 1500 mAh
*Taletid GSM: ? timer (3G)
*Taletid UMTS: 6,1 timer
*Hviletid: 340 Timer
*MMS: Ja
*Bluetooth: Ja
*GPRS: Ja
*IrDa: Nei
*Trykk og Snakk: ?
*Kamera: Ja, 3,15 megapixler
*Video: Ja
*Blitz: Nei

## Eksterne lenker
* Mobilen.no - ''Ny Android fra Samsung'' 
* Amobil.no - ''Samsung I5700 Galaxy Spica''
Arkeologiåret 1883

**Arkeologiåret 1883** er en oversikt over blant annet utgravninger, fødte og avdøde personer med tilknytning til arkeologi i 1883.

## Utforskninger
## Utgravninger
* På Kypros graves tre kor (helligdom) ut for Kypros museum.
* Jomfru vestalinnenes palass (Vestas atrium), hjemmet til jomfruprestinnene til gudinnen, Vestalinnene, blir gravd ut i 1883–1884.
* I Athen, Hellas blir Zeustemplet gravd ut i 1883—1884 av britene (også i 1922 av tyskerne).
* I Wales foretas i Cae-Gwynhulen, Tremeirchion, Denbighshire en omfattende utforskning fra 1883–1887 av H. Hicks: artefakter blir funnet, mest like utenfor inngangen, datert til midten av Aurignac-perioden.
* Crielhaugen blir gravd ut i 1883–84 under beskyttelse av USAs etnologiske byrå og overoppsyn av oberst P.W. Norris.
* I Taplow Court blir sakserprinsen Taeppas gravhaug gravd ut, og mange skatter blir oppdaget.
* I Charleston, West Virginia blir en gravhaug for Adenakulturena stammeledere utgravd av Smithsonian Institution.

## Publiseringer
## Funn
* Gauseldronningens grav blir funnet av Samuel Gausel på Gausel i Stavanger.
* Ceratosaurus nasicornis (nå utstilt ved Smithsonian) blir gravd ut, og seinere gitt navn og beskrevet av Marsh (19. mars 1884).

## Andre hendelser
* Kjøleviksteinen hentes inn til Universitetets Oldsaksamling.

## Fødsler
* 30. januar – Aylward Manley Blackman, britisk egyptolog (død 1956)
* 14. mars – Oskar Waldhauer, tysk-baltisk klassisk arkeolog (51, død 1935)
* 7. juni – Sylvanus G. Morley, amerikansk arkeolog, epigrafiker, og spesialist på Maya sivilisasjonen (død 1948)
* 20. juli – Christian Jensen, tysk klassisk filolog og papyrolog (død 1940)
* 26. november – Carl Marstrander, norsk lingvist, professor i keltiske språk og runeforsker (død 1965)

## Dødsfall

* 9. juli – Louis Maurice Adolphe Linant de Bellefonds, fransk oppdager, ingeniør og egyptolog (født 1799)
* 21. september – Conrad Bursian, tysk filolog og arkeolog (født 1830)
* 30. november – Sven Nilsson, svensk zoolog, geolog og arkeolog (født 1787)

## Referanser
Kollafjørður (fjord)

**Kollafjørður** (, dansk: *Kollefjord*) er en fjord i Tórshavnar kommuna på østsiden av Streymoy på Færøyene som strekker seg litt over 4 kilometer fra innløpet ved Tangafjørður.

Fjorden er forholdsvis dyp og omgitt av høye fjell. Vørlufjall (633 moh.) og Dyllan (481 moh.) ligger på nordsiden og Kaldbakskambur (585 moh.) på sørsiden. Fra fjordbunnen går Kollfjarðardalur videre nordvestover med et viktig trafikk-knutepunkt for hovedveiene fra Tórshavn i sør og videre nordøstover og vestover til øyene.

Tettstedet Kollafjørður strekker seg langs nesten hele nordkysten av fjorden og bygda Oyrareingir ligger i bunnen. På sørsiden ligger Signabøur.

Bygdene langs Kollafjørður har tradisjonelt vært regnet med til Norðurstreymoy, men har siden 1. januar 2009 vært en del av Tórshavnar som primært dekker Suðurstreymoy.

## Referanser
Dick Button

**Richard Totten «Dick» Button** (1929–2025) var en amerikansk kunstløper som deltok i de olympiske vinterleker 1948 i St. Moritz og 1952 i Oslo.

Button ble olympisk mester i kunstløp under Vinter-OL 1948 i St. Moritz. Han vant konkurransen i single for menn, foran Hans Gerschwiler fra Sveits og østerrikske Edi Rada.

Fire år senere, under Vinter-OL 1952 i Oslo, vant han sin andre olympiske gullmedalje i single for menn.

Button ble verdensmester fem år på rad 1948–1952.

## OL-medaljer
* 1948  St. Moritz -  **Gull** i kunstløp, single menn
* 1952  Oslo -  **Gull** i kunstløp, single menn

## VM-medaljer
* VM 1948 –  **Gull** i kunstløp, single menn
* VM 1949 –  **Gull** i kunstløp, single menn
* VM 1950 –  **Gull** i kunstløp, single menn
* VM 1951 –  **Gull** i kunstløp, single menn
* VM 1952 –  **Gull** i kunstløp, single menn
* VM 1947 –  Sølv i kunstløp, single menn

## Referanser


## Eksterne lenker
* 
* 
* 
*
Úti á Bø

**Úti á Bø** («Ute på Bø») er et sted på Færøyene. Det ligger på vestkysten, nær sørenden, av Streymoy, like sør for Kirkjubøur. Stedet var tidligere en bebodd bygd, og er første gang nevnt skriftlig i 1584. Bygda ble avfolket på 1800-tallet, og området er i dag dyrket mark.

## Referanser